**OBRAZLOŽENJE**

**ZA NACRT ODLUKE O DONOŠENJU DOPUNA NACIONALNOG PLANA SPECIJALISTIČKOG USAVRŠAVANJA ZDRAVSTVENIH RADNIKA ZA PETOGODIŠNJE RAZDOBLJE (2020. – 2024.)**

Na temelju članka 181. stavka 2. Zakona o zdravstvenoj zaštiti („Narodne novine“, br. 100/18, 125/19, 147/20, 119/22 i 156/22 - u daljnjem tekstu: Zakon), na prijedlog predstavničkih tijela jedinica područne (regionalne) samouprave odnosno Grada Zagreba te pravnih i fizičkih osoba iz članka 182. stavaka 1. i 2. Zakona, uz prethodno pribavljeno mišljenje Hrvatskog zavoda za zdravstveno osiguranje i nadležnih komora, ministar zdravstva donosi Nacionalni plan specijalističkog usavršavanja zdravstvenih radnika za petogodišnje razdoblje, kojim se za područje Republike Hrvatske utvrđuje potreban broj specijalizacija i užih specijalizacija doktora medicine te potreban broj specijalizacija doktora dentalne medicine, magistara farmacije i magistara medicinske biokemije.

Ovim Nacrtom odluke donose se Dopune Nacionalnog plana specijalističkog usavršavanja zdravstvenih radnika za petogodišnje razdoblje (2020. – 2024.) („Narodne novine“, broj 103/20 – u daljnjem tekstu: Nacionalni plan).

Dopunom Nacionalnog plana broj specijalizacija i užih specijalizacija doktora medicine te broj specijalizacija doktora dentalne medicine, magistara farmacije i magistara medicinske biokemije dopunjuju se dodatnim brojem potrebnih specijalizacija/užih specijalizacija.